title: A Tanács 2000/27/EK irányelve (2000. május 2.) az egyes halbetegségek elleni védekezésre irányuló közösségi minimumintézkedések bevezetéséről szóló 93/53/EGK irányelv módosításáról

text:
Fontos jogi nyilatkozat

|

32000L0027

Hivatalos Lap L 114 , 13/05/2000 o. 0028 - 0029

		A Tanács 2000/27/EK irányelve(2000. május 2.)az egyes halbetegségek elleni védekezésre irányuló közösségi minimumintézkedések bevezetéséről szóló 93/53/EGK irányelv módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 37. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel:(1) A 93/53/EGK tanácsi irányelv [4] megállapítja, hogy az egyebek között a lazacok fertőző kevésvérűsége (ISA) okozta járványkitörés elfojtása érdekében a fertőzött gazdaságban az összes halat azonnal el kell távolítani.(2) 1998. májusában e betegség okozta járványeset lépett fel Skóciában, több fertőzött vagy fertőzésre gyanús gazdaságban.(3) A tapasztalatok rámutattak, hogy a halak eltávolítása egy meghatározott időszakon belül időben elnyújtható anélkül, hogy ez hátrányosan érintené a betegség elfojtására irányuló törekvéseket.(4) Bizonyos feltételek mellett a vakcinázásra vonatkozó rendelkezések alkalmazása új eszközt jelenthet az ISA felszámolására és terjedésének megakadályozására a járvány kitörését követően; jelenleg erre a Közösség jogszabályai nem adnak lehetőséget.(5) Kívánatos teljes körűen kivizsgálni az ISA eredetét, a betegség lehetséges terjedését és annak a tenyésztett és vadon élő lazacok közötti átvitelét.(6) A 93/53/EGK irányelv alapján nem lehetett közösségi kártérítést fizetni a lazactenyésztőknek teljes lazactenyésztő gazdaságok kötelező felszámolása után sem.(7) A 93/53/EGK irányelv végrehajtásához szükséges intézkedéseket az 1999. június 28-i 1999/468/EK tanácsi határozatnak [5] megfelelően kell elfogadni, amely határozat a Bizottságra ruházott végrehajtó hatalom gyakorlásának eljárásait határozza meg.(8) A jelenleg rendelkezésre álló tudományos és szakmai bizonyítékok alapján a 95/53/EGK irányelv megfelelő módosítása szükséges.(9) Az ügy sürgősségére való tekintettel rendkívül fontos kivételt engedélyezni az Amszterdami Szerződéshez csatolt, az Európai Unió nemzeti parlamentjeinek szerepéről szóló jegyzőkönyv I. részének 3. pontjában említett hathetes időszak vonatkozásában,ELFOGADTA EZT AZ IRÁNYELVET:1. cikkA 93/53/EGK irányelv a következőképpen módosul:1. A 6. cikk a) pontjának első francia bekezdése helyébe a következő szöveg lép:"– valamennyi halat el kell távolítani egy, a hatósági szolgálat által kialakított és a Bizottság által a 19. cikk (2) bekezdésében meghatározott eljárásnak megfelelően jóváhagyott rendszer szerint."2. A 14. cikk (1) bekezdése helyébe a következő szöveg lép:"(1) A vakcinázást meg kell tiltani a II. listán szereplő betegségek ellen a mentes övezetekben, a nem mentes övezetek területén fekvő mentes gazdaságokban vagy az olyan övezetekben vagy gazdaságokban, amelyek már elkezdték a 91/67EGK irányelvben meghatározott engedélyeztetési eljárásokat, valamint az I. listán szereplő betegségek ellen.Az előző rendelkezéstől eltérve azonban a vakcinázás engedélyezhető az I. listán szereplő betegségek okozta járványkitörés esetén, feltéve hogy a vakcinázási eljárások a 15. cikknek megfelelően meg vannak határozva a jóváhagyott készenléti tervekben, és azok figyelembe veszik az E. mellékletben felsorolt szempontokat."3. Az irányelv a következő cikkel egészül ki:"18 a. cikkAz ezen irányelv végrehajtásához szükséges intézkedéseket az alább felsorolt cikkekben említett intézkedéseket illetően a 19. cikk (2) bekezdésében említett szabályozási eljárásoknak megfelelően kell elfogadni:- 5. cikk (2) bekezdése,- 6. cikk,- 10. cikk (1) és (2) bekezdése,- 12. cikk,- 15. cikk,- 16. cikk- 18. cikk, második bekezdés."4. A 19. cikk helyébe a következő rendelkezés lép:"19. cikk(1) A Bizottságot a 68/361/EGK határozattal [6] létrehozott Állat-egészségügyi Állandó Bizottság (a továbbiakban: "a bizottság") segíti munkájában.(2) Amennyiben erre a bekezdésre utalás történik, az 1999/468/EK határozat 5. és 7. cikkét kell alkalmazni.Az 1999/468/EK határozat 5. cikkének (6) bekezdésében előírt időszak három hónapra változik.(3) Saját eljárásának szabályait a bizottság fogadja el."5. Az irányelv E. mellékletként az ezen irányelv mellékletével egészül ki.2. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy az irányelvnek 2000. december 31-éig megfeleljenek. Erről haladéktalanul tájékoztatják a Bizottságot.A tagállamok legkésőbb 2001. január 1-jétől alkalmazzák ezeket a rendelkezéseket.Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozással kell fűzni. A hivatkozás módját a tagállamok határozzák meg.A tagállamok közlik a Bizottsággal nemzeti jogrendszerüknek azokat a főbb előírásait, amelyeket az irányelv által szabályozott területen fogadtak el. A Bizottság erről tájékoztatja a többi tagállamot.3. cikkEz az irányelv az Európai Közösségek Hivatalos Lapjában való kihirdetésének napján lép hatályba.4. cikkEnnek az irányelvnek a tagállamok a címzettjei.Kelt Brüsszelben, 2000. május 2-án.a Tanács részérőlaz elnökJ. Coelho[1] HL C 342., 1999.11.30., 42. o.[2] 2000. március 2-i vélemény (a Hivatalos Lapban még nem tették közzé).[3] HL C 51., 2000.2.23., 30. o.[4] HL L 175., 1993.7.19., 23. o. Az 1994. évi csatlakozási okmánnyal módosított irányelv.[5] HL L 184., 1999.7.17., 23. o.[6] HL L 255., 1968.10.18., 23. o.--------------------------------------------------MELLÉKLET"E. MELLÉKLETA VAKCINÁZÁSI PROGRAMOK SZEMPONTJAIA vakcinázási programoknak legalább a következő információkat kell tartalmazniuk:1. A vakcinázási kérelmet szükségessé tevő betegség természete.2. Információt kell adni a parti és szárazföldi területekről, azokról a helyekről és gazdaságokról, ahol vakcinázást lehet végezni: semmilyen körülmények között sem szabad vakcinázást végezni a fertőzött terület határain kívül és – szükség esetén – a fertőzött terület körül létesített pufferzóna határain kívül.3. Részletes információk az alkalmazandó vakcináról, beleértve az alkalmazható vakcina típusát (típusait).4. Részletes információk a vakcina alkalmazásának feltételeiről, a vakcinázás gyakoriságáról és a vakcina alkalmazásának korlátairól (mely halakban, mely ketrecekben stb.).5. A vakcinázás abbahagyásának feltételei.6. Rendelkezéseket kell elfogadni annak biztosítására, hogy a korábbi vakcinázásokról naplót vezessenek (időpont, helyszín és azon gazdaságok megjelölése, amelyekben vakcinázást végeztek, pufferzóna létrehozása, stb.).7. Intézkedni kell a halak vakcinázott területen belüli forgalmának korlátozásáról annak biztosítása érdekében, hogy a halak kizárólag akkor hagyhassák el a vakcinázott területet, ha azokat emberi fogyasztás céljára történő levágásra vagy szükség esetén megsemmisítésre szánják.8. A vakcinázáshoz szükséges minden egyéb rendelkezés."--------------------------------------------------


title: A Tanács irányelve (1973. május 21.) a letelepedés és a szolgáltatásnyújtás területén a tagállamok állampolgárainak Közösségen belüli mozgására és tartózkodására vonatkozó korlátozások eltörléséről

text:
Fontos jogi nyilatkozat

|

31973L0148

Hivatalos Lap L 172 , 28/06/1973 o. 0014 - 0016 finn különkiadás fejezet 6 kötet 1 o. 0135  görög különkiadás: fejezet 06 kötet 1 o. 0144  svéd különkiadás fejezet 6 kötet 1 o. 0135  spanyol különkiadás fejezet 06 kötet 1 o. 0132  portugál különkiadás fejezet 06 kötet 1 o. 0132

		A Tanács irányelve(1973. május 21.)a letelepedés és a szolgáltatásnyújtás területén a tagállamok állampolgárainak Közösségen belüli mozgására és tartózkodására vonatkozó korlátozások eltörléséről(73/148/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 54. cikke (2) bekezdésére és 63. cikke (2) bekezdésére,tekintettel a letelepedés és a szolgáltatásnyújtás szabadsága korlátozásainak eltörlését célzó általános programokra [1] és különösen annak II. címére,tekintettel a Bizottság javaslatára,tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a Szerződés és az általános programok értelmében a letelepedési és a szolgáltatásnyújtási szabadság korlátozásainak eltörlését követően a személyek szabad mozgása maga után vonja a Közösségen belüli szabad mozgás és tartózkodás korlátozásainak eltörlését is a tagállamok azon állampolgárainak esetében, akik egy másik tagállam területén kívánnak letelepedni vagy szolgáltatást nyújtani;mivel a letelepedés szabadsága akkor valósul meg teljesen, ha a letelepedési szabadság jogát gyakorolni kívánó személyek számára biztosítják a határozatlan idejű tartózkodás jogát; mivel a szolgáltatásnyújtás szabadsága megköveteli, hogy a szolgáltatásokat nyújtó és igénybe vevő személyeket tartózkodási jog illesse a szolgáltatásnyújtás időtartamára;mivel a letelepedés és a szolgáltatásnyújtás tekintetében a tagállami állampolgárok Közösségen belüli mozgására és tartózkodására vonatkozó korlátozások eltörléséről szóló, 1964. február 25-i tanácsi irányelv [4] megállapította az e területen önálló vállalkozói tevékenységekre vonatkozó szabályokat;mivel a tagállami munkavállalók és családtagjaik Közösségen belüli mozgására és tartózkodására vonatkozó korlátozások eltörléséről szóló, 1968. október 15-i tanácsi irányelv [5], amely az azonos címet viselő 1964. március 25-i irányelvet [6] váltotta fel, időközben módosította a foglalkoztatottakra alkalmazandó szabályokat;mivel az önálló vállalkozók és családtagjaik Közösségen belüli mozgására és tartózkodására vonatkozó rendelkezéseket hasonlóképpen javítani kell;mivel a külföldiek mozgására és tartózkodására vonatkozó, a közrend, a közbiztonság és a közegészség szempontjából indokolt külön intézkedések összehangolása már az 1964. február 25-i tanácsi irányelv [7] tárgyát képezi,ELFOGADTA EZT AZ IRÁNYELVET:1. cikk(1) A tagállamok ezen irányelv értelmében eltörlik a következő személyek mozgására és tartózkodására vonatkozó korlátozásokat:a) egy tagállam azon állampolgárai, akik egy másik tagállamban már letelepedtek, vagy le kívánnak telepedni szolgáltatások nyújtásának céljából;b) a tagállamok azon állampolgárai, akik szolgáltatások címzettjeként a szolgáltatást egy másik tagállamban kívánják igénybe venni;c) ezen állampolgárok házastársai és 21 éven aluli gyermekei állampolgárságuktól függetlenül;d) ezen állampolgárok és házastársaik felmenő és lemenő ági rokonai, amennyiben az előbbiek eltartottjai, állampolgárságuktól függetlenül.(2) A tagállamok a beutazáskor kedvező bánásmódban részesítik az (1) bekezdés a) vagy b) pontjában meghatározott állampolgárok és az ilyen állampolgárok házastársainak további családtagjait, amennyiben e családtagok az állampolgár vagy házastársának eltartottjai, vagy a származási országban velük közös háztartásban éltek.2. cikk(1) A tagállamok az 1. cikkben említett személyeknek biztosítják a jogot arra, hogy felségterületüket elhagyják. Ez a jog érvényes személyazonosító igazolvány vagy útlevél egyszerű felmutatásával gyakorolható. A családtagok az őket eltartó állampolgárral azonos jogokat élveznek.(2) A tagállamok jogszabályaikkal összhangban állampolgáraik számára olyan személyazonosító igazolványt vagy útlevelet állítanak ki, vagy újítanak meg, amely feltünteti az okirat tulajdonosának állampolgárságát.(3) Az útlevélnek érvényesnek kell lennie a tagállamokban és a tagállamok között fekvő, a tagállamok közti közlekedés során közvetlenül érintett országokban. Abban az esetben, ha az útlevél az egyetlen olyan okirat, amellyel az országot jogszerűen el lehet hagyni, az útlevél érvényességi ideje legalább öt év.(4) A tagállamok az 1. cikkben említett személyektől nem kérhetnek kilépési vízumot vagy ezzel egyenértékű okiratot.3. cikk(1) A tagállamok az 1. cikkben említett személyek számára biztosítják a jogot arra, hogy felségterületükre lépjenek érvényes személyazonosító igazolvány vagy útlevél egyszerű felmutatásával.(2) Kizárólag azon családtagok esetében kérhető beutazóvízum vagy ezzel egyenértékű okirat, akik a tagállamok egyikének állampolgárságával sem rendelkeznek. A tagállamok gondoskodnak minden olyan eszközről, amely az ezen személyek számára szükséges vízumok megszerzését megkönnyítik.4. cikk(1) Minden tagállam biztosítja a határozatlan idejű tartózkodás jogát más tagállamok azon állampolgárainak, akik az előbbi tagállam területén azzal a céllal kívánnak letelepedni, hogy ott önálló vállalkozói tevékenységet folytassanak, amennyiben az e tevékenységekre vonatkozó korlátozásokat a Szerződés alapján eltörölték.A tartózkodási jog igazolására okiratot állítanak ki "Tartózkodási engedély az Európai Közösség tagállamának állampolgára számára" címmel. Ez az okirat a kibocsátás időpontjától számított legalább öt évig érvényes, és minden további nélkül megújítható.A hat egymást követő hónapot meg nem haladó távollét és a tartózkodás katonai szolgálat okán történő megszakítása nem érinti a tartózkodási engedély érvényességét.Érvényes tartózkodási engedély nem vonható vissza az 1. cikk (1) bekezdésének a) pontjában említett állampolgártól kizárólag azért, mert akár betegség, akár baleset következtében átmenetileg munkaképtelenné vált.Azoknak az első albekezdésben nem említett tagállami állampolgároknak, akik egy másik tagállam területén a tagállam jogszabályai értelmében egy tevékenység végzésére jogosultak, az adott tevékenység végzésére kiadott engedély érvényességi idejével azonos időtartamra a tartózkodás jogcímét igazoló okiratot állítanak ki.Mindazonáltal azok az első albekezdésben említett állampolgárok, akikre tevékenységük változása miatt a továbbiakban az előző albekezdés rendelkezései érvényesek, tartózkodási engedélyüket egészen annak lejártáig megtartják.(2) Szolgáltatásokat nyújtó és igénybe vevő személyek esetében a tartózkodási jog érvényességének időtartama megegyezik a szolgáltatásnyújtás időtartamával.Ha ez az időszak a három hónapot meghaladja, az a tagállam, amelynek területén a szolgáltatásokat nyújtják, e jog igazolására a tartózkodás jogcímét igazoló okiratot állít ki.Amennyiben ez az időszak a három hónapot nem haladja meg, az a személyazonosító igazolvány vagy útlevél, amellyel az érintett személy az adott állam területére lépett, elegendő a tartózkodás időtartamára. A tagállam mindazonáltal megkívánhatja az érintett személytől annak bejelentését, hogy az állam területén tartózkodik.(3) Azon családtagok részére, akik a tagállamoknak nem állampolgárai, tartózkodási okmányt állítanak ki, amelynek érvényességi ideje megegyezik az azon állampolgárnak kiadott okirat érvé nyességi idejével, akinek az érintett családtag az eltartottja.5. cikkA tartózkodási jog az érintett tagállam egész területén érvényes.6. cikkA tagállamok a tartózkodási engedély vagy a tartózkodás jogcímét igazoló okirat kérelmezőjétől kizárólag a következő okiratok bemutatását kérhetik:a) az a személyazonosító igazolvány vagy útlevél, amellyel a kérelmező az állam felségterületére lépett;b) annak bizonyítéka, hogy a kérelmező az 1. és 4. cikkben említett személyek valamely csoportjába tartozik.7. cikk(1) A tagállamok állampolgárainak kiadott tartózkodási okmányokat díjmentesen állítják ki és újítják meg, vagy olyan összeg ellenében, amely nem haladja meg a személyazonosító igazolványok kiállításáért a tagállam állampolgárai által fizetendő illetékeket és adókat. E rendelkezések érvényesek azokra az okiratokra és igazolásokra is, amelyekre a tartózkodási okmányok kibocsátásához és megújításához van szükség.(2) A 3. cikk (2) bekezdésében említett vízumok díjmentesek.(3) A tagállamok megteszik a szükséges intézkedéseket az (1) bekezdésben említett okiratok megszerzésére szolgáló előírások és eljárások egyszerűsítése érdekében.8. cikkA tagállamok nem térnek el ezen irányelv rendelkezéseitől, kivéve ha azt a közrend, a közbiztonság vagy a közegészségügy szempontjai indokolják.9. cikk(1) A tagállamok az ezen irányelvről szóló értesítéstől számított hat hónapon belül meghozzák azokat az intézkedéseket, amelyek szükségesek ahhoz, hogy ennek az irányelvnek megfeleljenek, és erről haladéktalanul tájékoztatják a Bizottságot.(2) A tagállamok értesítik a Bizottságot a törvényi, rendeleti vagy közigazgatási rendelkezések azon módosításairól, amelyek a letelepedés és a szolgáltatásnyújtás tekintetében az 1. cikkben említett személyek mozgásához és tartózkodásához a továbbiakban is szükséges okiratok kibocsátására szolgáló előírások és eljárások egyszerűsítését célozzák.10. cikk(1) A külföldiek mozgására és tartózkodására vonatkozó, a közrend, a közbiztonság és a közegészség szempontjából indokolt külön intézkedések összehangolásáról szóló, 1964. február 25-i tanácsi irányelvet mindaddig alkalmazni kell, amíg a tagállamok ezt az irányelvet végre nem hajtják.(2) Az (1) bekezdésben említett irányelv értelmében kiadott tartózkodási okmányok a következő lejárati időpontjukig érvényesek maradnak.11. cikkEnnek az irányelvnek a tagállamok a címzettjei.Kelt Brüsszelben, 1973. május 21-én.a Tanács részérőlaz elnökE. Glinne[1] HL 2., 1962.1.15., 32/62. és 36/62. o.[2] HL C 19., 1972.2.28., 5. o.[3] HL C 67., 1972.6.24., 7. o.[4] HL 56., 1964.4.4., 845/64. o.[5] HL L 257., 1968.10.19., 13. o.[6] HL 62., 1964.4.17., 981/64. o.[7] HL 56., 1964.4.4., 850/64. o.--------------------------------------------------